CELEX: C2007/247/20
Language: mt
Date: 2007-10-20 00:00:00
Title: Kawża C-371/07: Talba għal deċiżjoni preliminari mressqa mill-Vestre Landsret (id-Danimarka) fis- 6 ta' Awwissu 2007 — Danfoss A/S u AstraZeneca A/S vs Skatteministeriet

20.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 247/16
            
         Talba għal deċiżjoni preliminari mressqa mill-Vestre Landsret (id-Danimarka) fis-6 ta' Awwissu 2007 — Danfoss A/S u AstraZeneca A/S vs Skatteministeriet
   (Kawża C-371/07)
   (2007/C 247/20)
   Lingwa tal-kawża: Id-Daniż
   Qorti tar-rinviju
   Vestre Landsret.
   Partijiet fil-kawża prinċipali
   
      Rikorrenti: Danfoss A/S u AstraZeneca A/S.
   
      Konvenut: Skatteministeriet.
   Domandi preliminari
   
               1)
            
            
               It-tieni paragrafu ta' l-Artikolu 17(6) tas-Sitt Direttiva fuq il-VAT (1) għandu jiġi interpretat fis-sens li d-dritt ta' Stat Membru li jirrifjuta t-titnaqqas tat-taxxa fuq il-valur miżjud fuq provvisti, wżati sabiex jiġu pprovduti ikliet lill-persuni li huma kuntatti tan-negozju u lill-persunal fil-kantin ta' kumpannija meta jkun hemm laqgħat, huwa suġġett għall-kundizzjoni li fil-leġiżlazzjoni nazzjonali kienet teżisti, qabel id-dħul fis-seħħ tad-Direttiva, bażi legali li tawtorizza ċ-ċaħda tat-tnaqqis in kwistjoni u li din il-bażi legali kienet ġiet applikata fil-prattika mill-awtoritajiet fiskali sabiex jirrifjutaw t-tnaqqis tat-taxxa fuq il-valur miżjud fuq dawn il-provvisti?
            
         
               2)
            
            
               Tista' r-risposta għall-ewwel domanda tiġi affetwata mill-fatt li a) qabel l-implimentazzjoni tas-Sitt Direttiva fuq il-VAT fl-1978, kantins operati minn kumpanniji ma kinux soġġetti għall-VAT skond il-leġiżlazzjoni nazzjonali fuq il-VAT li kienet fis-seħħ fl-Istat Membru in kwistjoni, li b) r-regoli nazzjonali dwar l-esklużżjoni tat-tnaqqis ma ġewx emendati matul l-implementazzjoni tas-Sitt Direttiva fuq il-VAT, u li c) kien esklussivament b'riżultat tal-fatt li kantins operati minn kumpanniji saru soġġetti għall-VAT matul l-implementazzjoni tas-Sitt Direttiva fuq il-VAT li r-regoli dwar l-esklużjoni tat-tnaqqis setgħu isiru relevanti għal dan it-tip ta' impriża?
            
         
               3)
            
            
               L-esklużjoni mid-dritt tat-tnaqqis hija “[miżmuma]” fis-sens tat tieni paragrafu ta' l-Artikolu 17(6) tas-Sitt Direttiva fuq il-VAT jekk, b'effett mill-implementazzjoni tas-Sitt Direttiva fuq il-VAT fl-1978 sa l-1999, kien jeżisti dritt li titnaqqas il-VAT fuq in-nefqa in kwistjoni minħabba li kien hemm prattika amministratttiva bħal dik in kwistjoni fil-kawża prinċipali?
            
         
               4)
            
            
               L-Artikolu 6(2) (a) u (b) tas-Sitt Direttiva fuq il-VAT għandu jiġi interpretat fis-sens li din id-dispożizzjoni tkopri l-provvista bla ħlas ta' ikliet mill-kumpannija fil-kantin tagħha lill-persuni li huma kuntatti tan-negozju meta jkun hemm laqgħat miżmuma fil-kumpannija?
            
         
               5)
            
            
               L-Artikolu 6(2) (a) u (b) tas-Sitt Direttiva fuq il-VAT għandu jiġi interpretat fis-sens li din id-dispożizzjoni tkopri l-provvista bla ħlas ta' ikliet mill-kumpannija fil-kantin tagħha lill-persunal tagħha meta jkun hemm laqgħat miżmuma fil-kumpannija?
            
         
      (1)  Is-Sitt Direttiva tal-Kunsill tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima.